கேள்வி: கியூலெத் வினை பற்றி நீங்கள் என்ன அறிந்துள்ளீர்கள்?
பதில்: கியூலெத் வினை (''Quelet reaction'') அல்லது பிளாங்கு–கியூலெத் வினை (''Blanc–Quelet reaction'') என்ற கரிம வேதி வினைப் பிணைப்பு வினையின் போது பீனோலிக் ஈத்தர் அலிப்பாட்டிக் ஆல்டிகைடுடன் வினைபுரிந்து α-குளோரோஆல்கைல் வழிப்பொருட்களை உருவாக்குகிறது. இவ்வினை அதனைக் கண்டுபிடித்த படைப்பாளி ஆர். கியூலெத் என்பவரின் பெயரால் அழைக்கப்படுகிறது. முதன்முதலில் 1932 ஆம் ஆண்டில் இவர் இதைக் கண்டறிந்தார். மேலும் இவ்வினை பிளாங்கு குளோரோ மெத்திலேற்றம் செயல்முறை வினையை ஒத்திருக்கிறது. இவ்வினையில் முதன்மையாக பாரா-பதிலீடு பொருட்கள் கிடைக்கின்றன. பாரா தளம் தடுக்கப்பட்டால் ஆர்த்தோ-பதிலீடு பொருட்களையும் தயாரிக்கலாம். வலுவான அமில வினையூக்கியின் உதவியினால் இவ்வினை நிகழ்கிறது. ஈத்தர் செயல்படாமல் இருக்கும்போது ஐதரோ குளோரிக்கமிலம் கலந்த துத்தநாக குளோரைடு வினையூக்கியாகப் பயன்படுத்தப்படுகிறது. :File:Quelet reaction.png